TROUFOTO'S: Erica Wessels se hele album | SARIE
Alle foto’s: Lavonne Bosman
Aardse elemente vir ’n bostroue – ’n bloekomtakkie versier ’n linneservet.
Op die bruidstafel was vintage elemente soos koperblakers en ou glasbottels. Erica en twee vriendinne het sewe uur lank al die blomme (en ook ruikers) gedoen.
Antieke snuisterye soos dié sakkie is ingespan vir die dekor. Erica het kwistig by familie en vriende geleen.
Bloekomtakkies en ander stukkies fynbos word in haar hare gesteek vir ’n bosvoorkoms.
Elke troue het ’n krisis. Voor die seremonie het die rok se ritssluiter gebreek, maar dis deur ’n helpende hand vasgewerk. Die bruid was 50 minute laat!
Onder hoë dennebome sit 150 gaste in afwagting vir die groot oomblik.
Getroud en ’n oomblik van saligheid.
Drie blommemeisies het pret met die kruie-konfetti. In die middel is Leonore Wessels, Erica se broer, Jurie, se dogter. Links en regs is haar suster Liezl van Tonder se dogtertjies, Mia en Mignonne.
Die egpaar en Erica se suster, Lali Pellissier (blou rok), haar vriend, Theo Roodman, en haar seuns (van links), Jean Pierre, Erich, Samuel en heel regs Emile.
Haar roomwit rok van meters Victoriaanse kant, satyn, pêrels, kralewerk en mooi inlegstukkies antieke materiaal waarin haar oudste suster, Lali Pelissier, dertig jaar gelede getrou het, het soos ’n handskoen gepas. “My sus het dit sowaar met die hand gewas om nuwe lewe daarin te blaas.”
Erica se sielsgenote (van links agter): Michael Matthews, Marelize Raubenheimer, Carla Steenkamp, Renier Ridgeway en Chris Kriek. Van links voor: Chloe Williams, Trude Gunther, Juanita Kotzé en Erica.
Aaaah dit was regtig so mooi en sprokiesagtig…ai die liefde is en bly mooi. Mag julle liefde altyd blom.